Ezt válaszolja egy teljesen diszkriminatív interjúkérdésre
Egy állásinterjún sokszor megkérdezik azt, hogy hol látnánk magunkat 5 év múlva, vagy hogy miben vagyunk a leggyengébbek. Az életkorunkra vonatkozó kérdés ugyanakkor diszkriminatív lehet, még akkor is, ha tényleg csak érdeklődni akar a leendő munkaadónk. A legtöbbször ugyanis hátsó szándékok állnak e kérdés mögött.
Egy állásinterjún sokszor meg szokták kérdezni azt, hogy miben vagyunk a leggyengébbek, vagy hogy hol látnánk magunkat a 5 év múlva, ám felbukkanhatnak egyéb kérdések is, melyek ugyanakkor teljesen diszkriminatívak lehetnek – írja a Business Insider. Ilyen lehet például az életkorunkra vonatkozó kérdés, az erre vonatkozó válaszunk komoly hatással lehet az interjúnk végkimenetelére. Bár elképzelhető, hogy leendő munkaadónk tényleg csak érdeklődik, a legtöbbször ugyanakkor e kérdés mögött hátsó szándékok állnak.

Sok esetben az interjúztató igyekszik kiszórni a nyugdíj előtt állókat, vagy igyekszik megtudni, hogy milyen fiatal a jelentkező, milyen tapasztalt a munkaerőpiacon, így mennyire alacsony bért lehet neki felkínálni. Az életkorunk direkt elmondása helyett érdemesebb inkább az alábbi válaszokat számításba venni a fenti kérdésre.

Például lehet úgy válaszolni, hogy már több éve dolgozunk, még sok évet szeretnénk a munkaerőpiacon tölteni, az eddigi munkahelyeinken pedig a különböző életkorú emberek közösségét pluszként értékelték. Ezek után érdemes megkérdezni azt is, hogy ezen a munkahelyen is hasonló-e a hozzáállás. Vagy például vissza is lehet kérdezni, hogy a skilljeink, vagy a végzettségünk okoz-e aggodalmat. El lehet ezek után mondani, hogy értékes munkavállalók lennénk, mivel pont olyan tudással rendelkezünk, ami épp ennél a cégnél szükséges, és hogy legutóbb ezt és ezt értük el, és ezt a tapasztalatot az új állásban is hasznosítani tudnánk. Érdemes lehet megkérdezni az interjúztatót, hogy fejtse ki pontosan az aggodalmait, így egyértelműbben is tudunk azokra válaszolni.

A fenti válaszok – ezekből több variációt itt találhat – egyöntetűen nem a meglévő fizikai adottságainkra (életkor) fókuszálnak, hanem a tudásunkra, skilljeinkre, és azok kifejtésére. Érdemes figyelni az interjúztató reakcióját is a válaszunkra, mivel abból kiderülhet, hogy mennyire fontos a cégnél az, hogy ne diszkrimáljanak életkor alapján, vagy ez egyáltalán nem fontos szempont a vállalatnál.
állásinterjú interjú állás életkor diszkrimináció